Source: https://codfiscal.net/38946/legea-2772013-modificarea-si-completarea-legii-522011-angajarea-zilierilor-exercitarea-de-activitati-ocazionale-de-catre-zilieri
Timestamp: 2019-04-22 04:17:09+00:00
Document Index: 26407209

Matched Legal Cases: ['articolul 1', 'articolul 4', 'articolul 5', 'Articolul 7', 'articolul 10', 'articolul 11', 'articolul 11', 'articolul 12']

LEGEA 277/2013 - Modificarea şi completarea LEGII 52/2011 - Angajarea zilierilor, exercitarea de activități ocazionale de către zilieri | CFNET - CodFiscal.NET Finante Taxe
LEGEA 277/2013 – Modificarea şi completarea LEGII 52/2011 – Angajarea zilierilor, exercitarea de activități ocazionale de către zilieri
LEGE nr. 277/2013 pentru modificarea şi completarea Legii nr. 52/2011 privind exercitarea unor activităţi cu caracter ocazional desfăşurate de zilieri
2013-11-01 – Data de intrare in vigoare 1 noiembrie 2013
2013-10-29 – Publicata in M.Of. nr. 661 din 29.10.2013
2013-08-16 – Proiect, procedura legislativă
Legea nr. 52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr. 276 din 20 aprilie 2011, se modifică şi se completează după cum urmează:
1. La articolul 1, litera b) se modifică şi va avea următorul cuprins:
„b)beneficiar de lucrări, denumit în continuare beneficiar – persoana fizică, persoana juridică, persoana fizică autorizată şi întreprinzătorul persoană fizică titular al întreprinderii individuale, întreprinderii familiale, pentru care zilierul execută activităţi necalificate cu caracter ocazional;“.
2. La articolul 4, alineatele (2), (3) şi (5) se modifică şi vor avea următorul cuprins:
„(2) Durata zilnică de executare a activităţii unui zilier nu poate depăşi 12 ore. Zilierul minor care are capacitatea de muncă va putea lucra 6 ore pe zi, dar nu mai mult de 30 de ore pe săptămână. Zilierul minor nu va efectua activitate în timpul nopţii. Chiar dacă părţile convin un număr mai mic de ore de activitate, plata zilierului se va face pentru echivalentul a cel puţin 8 ore de muncă.
(5) Beneficiarul nu poate utiliza zilieri pentru desfăşurarea unor activităţi în beneficiul unui terţ.“
3. La articolul 5 alineatul (2), literele a) şi e) se modifică şi vor avea următorul cuprins:
„a) să înfiinţeze Registrul de evidenţă a zilierilor conform modelului prevăzut în anexa nr. 1, care face parte integrantă din prezenta lege. Registrele de evidenţă a zilierilor se păstrează la sediul beneficiarului şi/sau la punctele de lucru, după caz;
e) să plătească zilierului, la sfârşitul fiecărei zile de lucru, remuneraţia convenită. Plata remuneraţiei se poate realiza şi la sfârşitul perioadei activităţii, numai cu acordul scris al părţilor;“.
4.Articolul 7 se modifică şi va avea următorul cuprins:
(3) Inspecţia Muncii va centraliza la nivel naţional datele transmise potrivit alin. (2) de către inspectoratele teritoriale de muncă, pentru a monitoriza şi verifica respectarea prevederilor prezentei legi.“
(1) Activitatea desfăşurată în condiţiile prezentei legi nu conferă zilierului calitatea de asigurat în sistemele de asigurări publice. Acesta se poate asigura, opţional, la sistemul public de pensii, sistemul asigurărilor sociale pentru şomaj şi la sistemul de asigurări pentru accidente de muncă şi boli profesionale.“
6. La articolul 10, după alineatul (2) se introduce un nou alineat, alineatul (3), cu următorul cuprins:
„(3) Instruirea prevăzută la art. 5 alin. (2) lit. d) se va consemna în fişa de instruire colectivă, conform modelului prevăzut în anexa nr. 12 la Normele metodologice de aplicare a prevederilor Legii securităţii şi sănătăţii în muncă nr. 319/2006, aprobate prin Hotărârea Guvernului nr. 1.425/2006, cu modificările şi completările ulterioare, şi în conformitate cu art. 5 lit. c) din Legea nr. 319/2006, cu modificările şi completările ulterioare.“
7.La articolul 11 alineatul (1), litera j) se abrogă.
8. La articolul 11 se introduce un nou alineat, alineatul (2), cu următorul cuprins:
„(2) Activităţile de manipulare mărfuri şi activităţile de curăţenie şi întreţinere se prestează numai în domeniile de activitate prevăzute la alin. (1).“
9. La articolul 12 alineatul (1), literele a) şi b) se modifică şi vor avea următorul cuprins:
„a) încălcarea prevederilor art. 4 şi 9, cu amendă de la 4.000 lei la 10.000 lei;
b) încălcarea prevederilor art. 5 alin. (2) lit. a)–d) şi f), art. 7 alin. (1) şi (2) şi art. 10 alin. (2), cu amendă de la 3.000 lei la 6.000 lei;“.
„(3) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la alin. (1), agentul constatator făcând menţiune despre această posibilitate în procesul-verbal.“
11. La anexa nr. 2, punctele 1 şi 11 se modifică şi vor avea următorul cuprins:
„1.Beneficiar – se completează datele de identificare a beneficiarului, după cum urmează: numele persoanei fizice, denumirea persoanei juridice, a persoanei fizice autorizate, a întreprinzătorului persoană fizică titular al întreprinderii individuale, al întreprinderii familiale, codul unic de înregistrare, sediul, după caz.
11. În coloana nr. 10 «Semnătura de confirmare de primire a banilor» zilierul va semna pentru confirmarea primirii remuneraţiei nete cuvenite la sfârşitul zilei de lucru sau la sfârşitul perioadei activităţii, potrivit art. 5 alin. (2) lit. e).“
În termen de 60 de zile de la intrarea în vigoare a prezentei legi, dispoziţiile Ordinului ministrului muncii, familiei, protecţiei sociale, interimar, şi al ministrului finanţelor publice nr. 1.439/1.930/2011 pentru aprobarea Normelor metodologice de aplicare a Legii nr. 52/2011 privind exercitarea unor activităţi cu caracter ocazional desfăşurate de zilieri, publicat în Monitorul Oficial al României, Partea I, nr. 300 din 2 mai 2011, se modifică în mod corespunzător.
Legea nr. 52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr. 276 din 20 aprilie 2011, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Articolul precedentOPANAF 3330/2013 – Procedura de reînregistrare TVA dacă a fost anulată înregistrarea TVA şi formularele aferente
Articolul următorMFP: www.mbuget.gov.ro – site privind politica bugetară şi managementul datoriei publice
Noutati legislative luna Octombrie 2013 | EconomiaOnline.ro 31 oct. 2013 at 14:50
[…] LEGEA 277/2013 – Modificarea si completarea LEGII 52/2011 – Angajarea zilierilor, exercitarea de activitati ocazionale de catre zilieri (link) […]
LEGEA 52/2011 ACTUALIZATĂ 2013 - Angajarea zilierilor, exercitarea unor activități ocazionale de către zilieri - CFNET Finante Taxe 31 oct. 2013 at 10:54
[…] de către zilieri – ACTUALIZATĂ 2013 2013-11-01 – Modificată și completată de LEGEA 277/2013 2011-04-23 – Data intrarii in vigoare: 23 Aprilie 2011 2011-04-20 – Publicat in […]
Modificarea unor prevederi privind zilieri (proiect Lege) - CFNET Finante Taxe 31 oct. 2013 at 10:44
[…] ACTUALIZARE: LEGEA 277/2013 – Modificarea şi completarea LEGII 52/2011 – Angajarea zilierilor, exercitarea d… […]